Diari Oficial de la Generalitat Valenciana


Sumari del DOGV 5931, del 13-01-2009 (2008/14258)

Assumpte civil 000450/2008. Notificació de la sentència a Rehabilitaciones Azor, SL.
------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14338


Data del document
:   26-09-2008

Organisme emissor
:   Jutjat de Primera Instància Número 14 de València

Tipus de document
:   Edicte

Descriptors 

:   * sistema judicial

Assumpte civil 000450/2008. Notificació de la sentència a Rehabilitaciones Azor, SL. [2008/14392]  
Judici: judici verbal (desnonament per falta de pagament) 000450/2008.  
Part demandant: María Isabel Nieto Nieto Márquez.  
Part demandada: Rehabilitaciones Azor, SL.   
Sobre: desnonament.  
En el judici esmentat s'ha dictat la resolució que, literalment, és com es diu:  
«Sentència número 164  
Jutge que la dicta: Asunción Solís García del Pozo.  
Lloc: València.  
Data: 12 de setembre de 2008.  
Part demandant: María Isabel Nieto Nieto Márquez.  
Procurador: Rafael Francisco Alario Mont.  
Part demandada: Rehabilitaciones Azor, SL.  
Antecedents de fet  
Primer. El procurador Rafael Alario Mont, en nom i representació de María Isabel Nieto Nieto Márquez, ha formulat una demanda de judici verbal de desnonament contra la mercantil Rehabilitaciones Azor, SL, exercint de forma acumulada les accions de resolució de contracte d'arrendament de local, per falta de pagament de rendes, i la de reclamació de quantitats degudes, per l'import inicial de 7.125 euros; referit al local siti a València, carrer d'Almassora, 41, baixos.  
Segon. Una vegada admesa a tràmit la demanda, es van convocar les parts a judici, que va tindre lloc el dia 11 de setembre de 2008 a la Sala d'Audiència d'este Jutjat, només amb l'assistència de la part demandant. Una vegada ratificada la demanda, es va quantificar el deute en 9.975 euros; el judici va finalitzar i va quedar vist per a dictar sentència.  
Tercer. Que en la tramitació d'este procés s'han observat les prescripcions legals.  
Fonaments de dret  
Primer. María Isabel Nieto Nieto Márquez exerceix una acció de resolució de contracte d'arrendament per falta de pagament de forma acumulada i simultània amb la de reclamació de quantitats degudes en concepte de rendes (art. 250.2.1r i 438 de la LEC), pel total de 9975 euros, en relació amb el local siti a València, carrer d'Almassora, 41, baixos.  
Segon. Del que s'ha actuat s'infereix la veracitat dels fets en què es fonamenta la pretensió actora; és a dir, la condició d'arrendatària de la demandada respecte del local adés esmentat, així com l'impagament de rendes en què se sustenta la demanda. I atés que la falta de pagament de la renda és causa de resolució del contracte d'arrendament, aplicant el que estableixen els articles 1089, 1091, 1255 i 1124 i tots altres concordants del Codi Civil, els articles 27.2 de la Llei d'Arrendaments Urbans i els articles 217 i 220 de la LEC, cal condemnar la demandada a pagar la suma reclamada, i declarar resolt el contracte.  
Tercer. Costes. Han d'imposar-se a la part demandada, aplicant l'article 394 de la LEC.  
Vistos els preceptes legals esmentats i tots altres aplicables de forma general i pertinent.  
Dispositiva  
Estime la demanda formulada pel procurador Rafael Alario Mont, en nom i representació de María Isabel Nieto Nieto Márquez, contra la mercantil Rehabilitaciones Azor, SL, i declare que pertoca el desnonament respecte del local siti a València, carrer d'Almassora, 41, baixos, declarant resolt el contracte que lligava les parts, i en conseqüència, condemne la demandada esmentada a sotmetre's a esta declaraciój i a deixar vàcua, lliure i expedita la finca esmentada, amb l'advertència que si no ho fa així en serà llançada a càrrec seu. Condemne també la demandada a pagar a l'actora la suma de nou mil nou-cents setanta-cinc euros (9.975 euros), més els interessos de l'article 576 de la LEC, així com a pagar les rendes que es produïsquen fins a fer el desallotjament efectiu. S'imposen les costes a la part demandada.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que es presentarà en este Jutjat, en el termini de cinc dies hàbils comptadors des de l'endemà de la notificació, limitat a esmentar la resolució apel·lada, i on es manifeste la voluntat d'interposar un recurs, amb la indicació dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana, per a dur a terme la diligència de notificació de sentència.  
València, 26 de setembre de 2008.- La secretària judicial: Pilar Peña Parreño.